ҚР Денсаулық сақтау министрлігінің

«Қазақ дерматология және инфекциялық аурулар ғылыми орталығы» ШЖҚ РМК директорының «\_\_\_»\_\_\_\_\_\_\_\_2024 жылғы №\_\_\_\_бұйрығымен бекітілген

**Сыбайлас жемқорлыққа қарсы стандарт**

**1.** **Жалпы ережелер:**

1) ҚР Денсаулық сақтау министрлігінің «Қазақ дерматология және инфекциялық аурулар ғылыми орталығы» ШЖҚ РМК *(бұдан әрі – Кәсіпорын)* осы Сыбайлас жемқорлыққа қарсы стандарты «Сыбайлас жемқорлыққа қарсы іс-қимыл туралы» ҚР Заңының 10-бабына, Қазақстан Республикасы Сыбайлас жемқорлыққа қарсы іс-қимыл агенттігінің Сыбайлас жемқорлыққа қарсы стандарттарын әзірлеу жөніндегі әдістемелік ұсынымдарына сәйкес әзірленді;

2) Сыбайлас жемқорлыққа қарсы стандарттың мақсаты сыбайлас жемқорлық көріністеріне жол бермеу, Кәсіпорын қызметінде сыбайлас жемқорлық көріністеріне нөлдік төзімділікті қалыптастыру болып табылады;

**2. Сыбайлас жемқорлыққа қарсы стандарттың міндеттері:**

1) функционалдық міндеттерді жүзеге асыру кезінде Кәсіпорын қызметкерлерінде сыбайлас жемқорлыққа қарсы тұрақты мінез-құлықты қалыптастыру;

2) сыбайлас жемқорлық көріністерін уақтылы анықтау және олардың теріс салдарын болғызбау;

3) Кәсіпорын қызметінің тиімділігін арттыру;

4) Сыбайлас жемқорлыққа қарсы стандарттың негізіне Кәсіпорын қызметкерлерінің лауазымдық міндеттерін атқару бойынша сыбайлас жемқорлық көріністеріне жол бермеу мақсатындағы мінез-құлық (іс-қимыл) қағидалары енгізілген:

- Сыбайлас жемқорлыққа қарсы стандарттың қатысы бар салада жеке және заңды тұлғалардың құқықтары мен заңды мүдделерін іске асыру;

- өз құзыреті шегінде басқарушылық және өзге де шешімдерді дайындау және қабылдау;

- Кәсіпорынның қызмет көрсетуі және өзге де функциялар;

- Кәсіпорынның қажеттіліктері үшін мемлекеттік сатып алуды жүзеге асыру;

- Кәсіпорында кадрлық жұмысты ұйымдастыру;

- Кәсіпорын қызметінде туындайтын өзге де қатынастар.

**3.** **Сыбайлас жемқорлыққа қарсы стандартты қолдану және орындау:**

1) Сыбайлас жемқорлыққа қарсы стандарт жеке және заңды тұлғалардың функцияларын жүзеге асыру және құқықтары мен заңды мүдделерін іске асыру кезінде кәсіпорын қызметінде қолданылады;

2) Сыбайлас жемқорлыққа қарсы стандарт Кәсіпорын қызметкерлерінің орындауы үшін міндетті;

3) осы Сыбайлас жемқорлыққа қарсы стандартты қолданудың қоғамдық қатынастар саласы – мәдениет.

4) Сыбайлас жемқорлыққа қарсы стандартты әзірлеуші – ҚР Денсаулық сақтау министрлігінің «Қазақ дерматология және инфекциялық аурулар ғылыми орталығы» ШЖҚ РМК.

5) сыбайлас жемқорлық көріністеріне жол бермеу мақсатында Кәсіпорын қызметкерлерінің лауазымдық міндеттерін орындау бойынша мінез-құлық (іс-қимыл) қағидалары.

6) Сыбайлас жемқорлыққа қарсы стандарт қатысатын салада жеке және заңды тұлғалардың құқықтары мен заңды мүдделерін іске асыру кезінде Кәсіпорын қызметкерлері келесіні орындауға міндетті:

- Қазақстан Республикасының Конституциясы мен заңдарын, Қазақстан Республикасы Президентінің, Үкіметінің актілерін, өзге де нормативтік құқықтық актілерді, мемлекеттік мүлік жөніндегі уәкілетті органның және саланың уәкілетті органының шешімдерін, Кәсіпорынның бас директорының бұйрықтарын, сондай-ақ Кәсіпорынның Жарғысын басшылыққа алсын;

- Қазақстан халқының бірлігі мен елдегі ұлтаралық келісімді нығайтуға ықпал ету, мемлекеттік және басқа тілдерге, Қазақстан халқының салт-дәстүрлеріне құрметпен қарау;

- жеке және заңды тұлғалардың құқықтары мен заңды мүдделерін қозғайтын шешімдер қабылдаудың ашықтығын қамтамасыз ету;

- өз іс-әрекеттерімен және мінез-құлқымен қоғам тарапынан сынға түрткі болмауға, сын үшін қудалауға жол бермеуге, кемшіліктерді жою және өз қызметін жақсарту үшін сындарлы сынды пайдалануға;

- жеке сипаттағы мәселелерді шешу кезінде ұйымдар мен өзге де тұлғалардың қызметіне ықпал ету үшін қызметтік жағдайын пайдаланбау;

- шындыққа сәйкес келмейтін мәліметтерді таратпау;

- заңда тәртіптік, әкімшілік немесе қылмыстық жауапкершілік көзделген теріс қылықтар мен өзге де құқық бұзушылықтар жасауға жол бермеу;

- Кәсіпорында еңбек заңнамасының орындалуын, еңбек режимі мен жағдайларының сақталуын қамтамасыз ету.

7) өз құзыреті шегінде басқарушылық және өзге де шешімдерді дайындау және қабылдау кезінде Кәсіпорын қызметкерлері міндетті:

- тікелей немесе жоғары тұрған басшыға мүдделер қақтығысының туындауы, қызметтік міндеттерін орындау кезінде жеке мүдделілік, сыбайлас жемқорлық мінез-құлқына көндіру және сыйлықтар алу туралы баяндау;

- жеке сипаттағы мәселелерді шешу кезінде ұйымдар мен өзге де тұлғалардың қызметіне ықпал ету үшін қызметтік жағдайын пайдаланбау;

- әріптестерге, басшыларға және өзге де лауазымды адамдарға сыйлықтар бермеуге және лауазымдық өкілеттіктерін пайдалана отырып, мүліктік пайда, игілік не артықшылық алу үшін қызметтік емес қызметтер көрсетпеуге;

- сыбайлас жемқорлыққа қарсы іс-қимылда, сыбайлас жемқорлық құқық бұзушылықтарды ашуда белсенділік таныту;

- өздеріне белгілі болған сыбайлас жемқорлық фактілері туралы, сондай-ақ материалдарды жеделдетіп қарағаны немесе әуре-сарсаңға салғаны үшін қандай да бір пайда алуға итермелеу туралы басшылыққа баяндау;

- орындау үшін алынған өкімнің заңдылығына күмән туралы тікелей басшыға жазбаша нысанда хабарлау;

- егер тікелей басшының өзі мүдделер қақтығысына қатысса, жоғары тұрған басшылыққа жүгіну;

- табыс алуға байланысты кәсіпкерлік және өзге де қызметті жүзеге асыруда біреуге жәрдем көрсетуден бас тарту;

- мүліктік және мүліктік емес игіліктер мен артықшылықтарды алу мақсатында таратылуға жатпайтын қызметтік және өзге де ақпаратты пайдаланбау.

8) Кәсіпорын қызметтерін және өзге де функцияларды көрсету кезінде Кәсіпорын қызметкерлері міндетті:

- қызмет көрсету сапасын арттыру бойынша тұрақты негізде шаралар қабылдау;

- пайдаланушыларға қолжетімді нысанда қызмет көрсету тәртібі туралы толық және шынайы ақпаратты ұсыну;

- көзделмеген құжаттарды талап етуге жол бермеуге, сол сияқты қызмет көрсету және өзге де функциялар барысында кез келген әуре-сарсаңға (бюрократияға) жол бермеуге;

- сыбайлас жемқорлық құқық бұзушылық жасауға итермелеген кезде басшылыққа баяндау;

- қызмет көрсету процесінің тұрақты жетілдірілуін, қызмет көрсету кезінде үнемділік пен тиімділікті қамтамасыз ету.

9) Кәсіпорынның қажеттіліктері үшін мемлекеттік сатып алуды жүзеге асыру кезінде Кәсіпорын қызметкерлері міндетті:

- мемлекеттік сатып алу үшін пайдаланылатын ақшалай қаражатты оңтайлы және тиімді жұмсау;

- заңда көзделген жағдайларды қоспағанда, әлеуетті өнім берушілерге мемлекеттік сатып алуды өткізу рәсіміне қатысу үшін тең мүмкіндіктер беру;

- мемлекеттік сатып алу процесінің ашықтығы мен айқындығын қамтамасыз ету;

- сыбайлас жемқорлық көріністеріне жол бермеу.

10) Кәсіпорында кадрлық жұмысты ұйымдастыру кезінде Кәсіпорын қызметкерлері міндетті:

- Кәсіпорынға жұмысқа қабылдау кезінде қызметкерлерге жүктелетін негізгі міндеттерді, тыйымдар мен шектеулерді түсіндіру;

- кадрларды іріктеу кезінде Қазақстан Республикасы заңнамасының талаптарын сақтау;

- Кәсіпорын қызметкерлерінің дербес деректері туралы мәліметтерді негізсіз беруге жол бермеу;

- жұмысқа кандидаттардан еңбек шартын жасасу үшін қатысы жоқ құжаттарды талап етпеу;

- Кәсіпорын қызметкерлеріне қатысты қызметтік тергеулерді объективті және жан-жақты жүргізу.

11) Кәсіпорын қызметінде туындайтын өзге де өзара қарым-қатынастар кезінде Кәсіпорын қызметкерлері міндетті:

- бағынысты қызметкерлердің міндеттері мен қызметтік өкілеттіктерінің көлемін нақты және дұрыс айқындау;

- бағыныстағы қызметкерлер арасында еңбек жүктемесінің біркелкі бөлінбеуіне жол бермеу;

- олардың қызметінің нәтижелерін бағалау кезінде, сондай-ақ көтермелеу және жазалау шараларын қолдану кезінде әділдік пен объективтілік танытуға;

- нақты орындалмайтын немесе олардың лауазымдық міндеттерінен тыс, сондай-ақ заңнамаға қайшы келетін өкімдер бермеуге;

- қызметтен тыс сипаттағы мәселелерді шешу кезінде қарамағындағылардың қызметіне ықпал ету үшін қызметтік жағдайды пайдаланбау;

- қарамағындағыларды сыбайлас жемқорлық құқық бұзушылықтар жасауға мәжбүрлемеу;

- әріптестердің өздерінің лауазымдық міндеттерін орындау барысында туындаған мүдделер қақтығысын реттеу жөнінде уақтылы кешенді шаралар қабылдау;

- Кәсіпорын мүлкінің сақталуын қамтамасыз ету, автокөлік құралдарын қоса алғанда, Кәсіпорын мүлкін қызметтік мақсатта ұтымды, тиімді пайдалану.

**4. Жауапкершілігі:**

Кәсіпорын қызметкерлері Қазақстан Республикасының заңнамасына сәйкес Сыбайлас жемқорлыққа қарсы стандартты орындамағаны не тиісінше орындамағаны үшін жауапты болады.